Stadfæstelse af landsrettens dom, der angik erstatningsansvar for blandt andet tidligere medlemmer af bankens bestyrelse og direktion, som følge af en række finansielle engagementer inden bank... Vis mere
Ret: Højesteret (2. instans)
Faggruppe: Civilsag — Almindelig civil sag
Sagsemner: Erstatning uden for kontrakt;
Pengevæsen og kredit;

/

Om erstatningsansvar for et ledelsesmedlem i Gammel bank 1

Sag 34/2020

Dom afsagt den 8. april 2022

Finansiel Stabilitet
mod
K

Direktør havde ikke handlet ansvarspådragende ved salg af pantebreve med garantier og
bevilling af lån – men var dog ansvarlig for tab i et mindre forhold

Sagen angik, om den daværende administrerende direktør i Gammel bank 1 havde pådraget sig
erstatningsansvar over for banken. For Højesteret angik sagen alene tre påstande vedrørende et
antal engagementer i perioden 2007-2008, og den samlede erstatningspåstand for Højesteret var
begrænset til 100 mio. kr. – mod ca. 550 mio. kr. i landsretten.

I landsretten blev direktøren frifundet i to af de tre påstande for Højesteret. I den ene af de to
påstande, hvor direktøren blev frifundet, havde landsretten dog fundet, at han havde handlet
ansvarspådragende over for banken, men at Finansiel Stabilitet ikke havde godtgjort, at banken
havde lidt et tab, der berettigede til erstatning.   

Højesteret tiltrådte i det væsentlige landsrettens vurderinger vedrørende de to påstande, men i
det nævnte forhold fandt Højesteret, at direktøren ikke havde handlet ansvarspådragende over
for banken, hvorfor der ikke var anledning til at vurdere spørgsmålet om bankens tab.

Ved vurderingen af den tredje påstand tiltrådte Højesteret landsrettens vurdering af, at
direktøren var erstatningsansvar for bankens tab på ca. 2 mio. kr.   

Med den ændrede begrundelse stadfæstede Højesteret landsrettens dom.   

Et kort sammendrag af landsrettens doms indledende påstande og sagsfremstilling (bind 1) og
præmisser (bind 9) vedrørende påstandene for Højesteret kan læses her: [link til fil].

Hele landsrettens dom (bind 1-9) kan findes på Domsdatabasen ved at følge dette link:
https://domsdatabasen.dk/#sag/1148/1378.